CELEX: 52018PC0505
Language: hu
Date: 2018-07-02
Title: Javaslat A TANÁCS RENDELETE az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) szerinti halászati lehetőségek elosztásáról

EURÓPAI BIZOTTSÁG
            Brüsszel, 2018.7.2.
            COM(2018) 505 final
            2018/0268(NLE)
            Javaslat
            A TANÁCS RENDELETE
            az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) szerinti halászati lehetőségek elosztásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               
                  A Bizottság a vonatkozó tárgyalási irányelvek
                     1
                   alapján tárgyalásokat folytatott Elefántcsontpart kormányával az Európai Közösség és az Elefántcsontparti Köztársaság közötti halászati partnerségi megállapodás új jegyzőkönyvének 
                     2
                   megkötéséről. Az említett tárgyalásokat követően a Felek 2018. március 16-án új jegyzőkönyvet parafáltak. A jegyzőkönyv az ideiglenes alkalmazás kezdetétől, azaz aláírásának napjától számított hatéves időszakra szól, amint azt a 15. cikke tartalmazza.
               
               
                  Az új jegyzőkönyv elsődleges célja, hogy a rendelkezésre álló legmegalapozottabb tudományos szakvélemények alapján és az Atlanti Tonhal Védelmére Létrehozott Nemzetközi Bizottság (ICCAT) ajánlásait figyelembe véve halászati lehetőségeket biztosítson az uniós hajók számára az elefántcsontparti vizeken. Az új jegyzőkönyv figyelembe veszi a legutóbbi (2014 és 2018 közötti időszakra vonatkozó) jegyzőkönyv értékelésének, valamint egy, az új jegyzőkönyv megkötésének lehetőségét vizsgáló előretekintő értékelésnek az eredményeit. Mindkét értékelést külső szakértők végezték. A jegyzőkönyv azt is lehetővé teszi az Európai Unió és az Elefántcsontparti Köztársaság számára, hogy szorosabban együttműködjenek az elefántcsontparti vizeken a halászati erőforrások felelősségteljes kiaknázásának előmozdítása érdekében, és mindkét fél érdekében támogassák Elefántcsontpart azon erőfeszítéseit, amelyek az ország kék gazdaságának fejlesztésére irányulnak.
               
               
                  A jegyzőkönyv az alábbi halászati kategóriákban biztosít halászati lehetőségeket:
               
               
                  –
                        28 kerítőhálós tonhalhalászhajó,
               
               
                  –
                        8 felszíni horogsoros halászhajó.
               
               
                  Helyénvaló meghatározni e halászati lehetőségek tagállamok közötti elosztási arányait.
               
            
            
               2.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Az érdekelt felekkel az Európai Unió és az Elefántcsontparti Köztársaság közötti lehetséges új jegyzőkönyvről az utólagos és előzetes értékelés során folyt egyeztetés. A technikai értekezletek során konzultációra került sor tagállami és ágazati szakértőkkel is. E konzultációk azzal a következtetéssel zárultak, hogy mind az Európai Uniónak, mind az Elefántcsontparti Köztársaságnak érdekében áll megkötni a halászati partnerségi megállapodás új jegyzőkönyvét.
               
            
            
               3.A JAVASLAT JOGI ELEMEI
            
            
               Ezen eljárás megindítására a jegyzőkönyv aláírásáról szóló tanácsi határozathoz és a jegyzőkönyv megkötéséről szóló tanácsi határozathoz kapcsolódó eljárás megindításával párhuzamosan kerül sor. 
            
            
               2018/0268 (NLE)
            
            
               Javaslat
            
            
               A TANÁCS RENDELETE
            
            
               az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) szerinti halászati lehetőségek elosztásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke
            
         
         
            
               (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A Tanács 2008. március 17-én elfogadta az Európai Unió és a Elefántcsontparti Köztársaság közötti halászati partnerségi megállapodás (a továbbiakban: megállapodás) megkötéséről szóló 242/2008/EK tanácsi rendeletet
                  3
               .
            
            
               (2)A megállapodás utolsó jegyzőkönyve 2018. június 30-án jár le.
            
            
               (3)A Bizottság az Európai Unió nevében tárgyalásokat folytatott a megállapodás végrehajtására vonatkozó új jegyzőkönyvről (a továbbiakban: jegyzőkönyv). A tárgyalások eredményeként a Felek 2018. március 16-án új jegyzőkönyvet parafáltak.
            
            
               (4)Az (EU) 2018/... tanácsi határozattal
                  4
                összhangban [az aláírás dátuma]-án/én aláírásra került az Európai Unió és az Elefántcsontparti Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló új jegyzőkönyv (a továbbiakban: jegyzőkönyv).
            
            
               (5)A jegyzőkönyv alkalmazásának teljes időszakára el kell osztani a halászati lehetőségeket a tagállamok között.
            
            
               (6)Az (EU) 2017/2403 rendelet 12. cikke előírja, hogy egy meghatározott évben vagy egy fenntartható halászati partnerségi megállapodáshoz csatolt jegyzőkönyv végrehajtásának bármely más releváns időszakában, figyelembe véve a halászati engedélyek érvényességi idejét, a kihasználatlan halászati lehetőségek esetleges újraosztása céljából tájékoztatni kell a tagállamokat.
            
            
               (7)Annak érdekében, hogy az uniós hajók gyorsan megkezdhessék halászati tevékenységüket, a jegyzőkönyv az aláírásának napjától ideiglenesen alkalmazandó. Helyénvaló tehát előírni, hogy ez a rendelet is ugyanettől a naptól legyen alkalmazandó,
            
            
               ELFOGADTA EZT A RENDELETET:
            
            
               1. cikk
            
            
               (1)
                     Az Európai Unió és az Elefántcsontparti Köztársaság közötti halászati partnerségi megállapodás végrehajtására vonatkozó jegyzőkönyvben előírt halászati lehetőségek és pénzügyi hozzájárulás megállapításáról szóló jegyzőkönyvben meghatározott halászati lehetőségek a tagállamok között a következők szerint kerülnek elosztásra:
            
            
               a)
                     kerítőhálós tonhalhalászhajók:
            
            
               Spanyolország:
                     
                     [16]
                     hajó
            
            
               Franciaország:   
                     
                     [12]
                     hajó
            
            
               b)
                     felszíni horogsoros hajók:
            
            
               Spanyolország:
                     
                     [6]
                     hajó
            
            
               Portugália:
                     
                     
                     [2]
                     hajó
            
            
         
         
            
               (2)
                     A külső vizeken halászó flották fenntartható kezeléséről szóló (EU) 2017/2403 rendelet az Európai Unió és az Elefántcsontparti Köztársaság közötti halászati partnerségi megállapodás sérelme nélkül alkalmazandó.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Az irányelvek elfogadására az Oktatási, Ifjúsági, Kulturális és Sportügyi Tanács 2018. február 15-i 3595. ülésén került sor.
               
               
                  
                     (2)
                  
                        HL L 170., 2013.6.22., 2. o.
               
               
                  
                     (3)
                  
                        A Tanács 242/2008/EK rendelete (2008. március 17.) az Európai Közösség és az Elefántcsontparti Köztársaság közötti halászati partnerségi megállapodás megkötéséről(HL L 75, 2008.3.18., 51. o.).
               
               
                  
                     (4)
                  
                        HL L […]., […]., […]. o.